ai4bharat/Pralekha huggingface dataset:
గణాంకాలు- కార్యక్రమాల అమలు మంత్రిత్వ శాఖ
2020 మార్చి నెలలలో పారిశ్రామిక ఉత్పత్తి మరియు వినియోగ ఆధారిత సూచిక యొక్క శీఘ్ర అంచనాలు 
పారిశ్రామిక ఉత్పత్తి సూచిక  యొక్క శీఘ్ర అంచనాలు ప్రతి నెల 12వ తేదీన  ఆరు వారాల లాగ్ తో విడుదల చేయబడతాయి. సోర్స్ ఏజెన్సీల నుంచి అందుకున్న సమాచారంతో వీటిని సంకలనం చేస్తారు. వారు ఉత్పత్తి చేసే కర్మాగారాలు / సంస్థల నుంచి డేటాను స్వీకరిస్తారు. మార్చి 2020 నుంచి కోవిడ్ -19 మహమ్మారి నేపథ్యంలో దేశవ్యాప్తంగా లాక్ డౌన్ అమలు చేసిన పర్యవసానంగా, ఉత్పత్తి యూనిట్ల నుంచి ఈ సమాచార ప్రవాహం ప్రభావితమైంది. ఇంకా కొన్ని కార్యకలాపాలు తిరిగి ప్రారంభించకపోవడం వల్ల, ఈ యూనిట్లలో ప్రతిస్పందన రేటు సాధారణం కంటే తక్కువగా ఉంది. ఫలితంగా త్వరిత అంచనాలు తిరిగి సరిచూసే అవకాశం ఉంది. అంతే గాకుండా ఐ.ఐ.పి. యొక్క తిరిగి సరిచూసే విధానం ప్రకారం తదుపరి విడుదలలో చేర్చబడుతుంది.
2. 2020 మార్చి నెలలో, 2011-12 బేస్ కలిగిన పారిశ్రామిక ఉత్పత్తి సూచిక  యొక్క శీఘ్ర అంచనాలు 120.1 వద్ద ఉన్నాయి. మైనింగ్, తయారీ మరియు విద్యుత్ రంగాలకు పారిశ్రామిక ఉత్పత్తి సూచికలు 2020 మార్చి నెలలో వరుసగా 132.7, 114.8 మరియు 149.2 ఉన్నాయి. .
3. వినియోగ-ఆధారిత వర్గీకరణ ప్రకారం, సూచికలు ప్రాథమిక వస్తువులకు 135.6, మూలధన వస్తువులకు 76.4, ఇంటర్మీడియట్ వస్తువులకు 125.8 మరియు మార్చి 2020 నెలలో మౌలిక సదుపాయాలు / నిర్మాణ వస్తువులు 118.4  వద్ద ఉన్నాయి. ఇంకా, సూచికలు కన్జ్యూమర్స్ డ్యూరబుల్స్ మరియు కన్జ్యూమర్ నాన్-డ్యూరబుల్స్ 2020 మార్చి నెలలో వరుసగా 88.1 మరియు 131.2 వద్ద ఉన్నాయి.
4. వివిధ రంగాల వద్ద పారిశ్రామిక ఉత్పత్తి సూచిక యొక్క శీఘ్ర అంచనాలను ఇచ్చే ప్రకటనలు, జాతీయ పారిశ్రామిక వర్గీకరణ  యొక్క 2-అంకెల స్థాయి మరియు మార్చి 2020 నెలలో వినియోగ-ఆధారిత వర్గీకరణ ద్వారా, సంబంధిత నెలలో వృద్ధి రేటుతో పాటు సంచిత సూచికలతో సహా మునుపటి సంవత్సరంలోని అంశం సమూహ స్థాయి సమాచారం ప్రచారం చేయబడదు.
5. మార్చి 2020 నాటి ఐ.ఐ.పి. శీఘ్ర అంచనాలతో పాటు, ఫిబ్రవరి 2020 నాటి సూచికలు మొదటి పునర్విమర్శకు గురయ్యాయి మరియు 2019 డిసెంబర్ కోసం సూచించినవి సోర్స్ ఏజెన్సీల నుండి స్వీకరించబడిన నవీకరించబడిన డేటా వెలుగులో చివరగా తిరిగి సరిచూడబడ్డాయి. మార్చి, 2020 నాటి శీఘ్ర అంచనాలు 73 శాతం బరువు గల ప్రతిస్పందన రేటుతో సంకలనం చేయబడ్డాయి, 2020 ఫిబ్రవరిలో మొదట తిరిగి సరిచూడడంలో బరువు స్పందన రేటు 88 శాతం మరియు డిసెంబర్, 2019 చివరగా తిరిగి సరిచూసిన రేటు 94 శాతం ఉంది. .
6. 2020 జూన్ 12 శుక్రవారం నాడు ఏప్రిల్ 2020 కోసం ఇండెక్స్ విడుదల చేశారు.
గమనిక: -
1. ఈ పత్రికా ప్రకటన సమాచారం మంత్రిత్వ శాఖ యొక్క వెబ్సైట్లో కూడా అందుబాటులో ఉంది - http://www.mospi.nic.in
2. హిందీలో పత్రికా ప్రకటన ఇక్కడ అందుబాటులో ఉంటుంది: http://mospi.nic.in/hi
--
(Visitor Counter : 267
గిరిజన వ్యవహారాల మంత్రిత్వ శాఖ
దిల్లీహాట్లో కొనసాగుతున్నట్రైబ్స్ ఇండియా ఆదిమహోత్సవ్లో ప్రామాణికమైన గిరిజన వంటకాల విశిష్ట రుచులు
గిరిజన హస్తకళలు, సంస్కృతి, వాణిజ్య ఉత్సవమైన ఆది మహోత్సవం న్యూఢిల్లీలోని ఐఎన్ఎ, దిల్లీహాట్లో 30 నవంబర్ 2021 వరకు కొనసాగనుంది. ఈ ప్రదర్శన ఉదయం 11 గంటల నుంచి రాత్రి 9 గంటల వరకు కొనసాగుతుంది. గిరిజన వ్యవహారాల మంత్రిత్వ శాఖ నిర్వహిస్తోన్న ఆజాదీ కా అమృత్ మహోత్సవ్ వారోత్సవాల్లో భాగంగా నిర్వహిస్తున్నారు. ఈ కార్యక్రమాన్ని ప్రధానమంత్రి జన జాతీయ గౌరవ్ దివస్గా ప్రకటించిన నవంబర్ 15న ప్రారంభించారు.
గిరిజన జీవితంలో అత్యంత ఆసక్తికరమైన అంశాలలో భిన్న జాతులకు ప్రత్యేకమైన, ప్రామాణిక వంటకాల శ్రేణి. న్యూఢిల్లీలోని దిల్లీ హాట్ లో కొనసాగుతున్న గిరిజన ఇండియా ఆది మహోత్సవ్లో ప్రధాన ఆకర్షణగా నిజమైన గిరిజన వంటకాలు నిలిచాయి. వార్షికోత్సవమైన జాతీయ గిరిజన ఉత్సవంలో దేశం నలుమూలలకు చెందిన ఆసక్తికరమైన, రుచికర వంటకాలను ప్రదర్శిస్తారు. దిల్లీ హాట్ను సందర్శించిన ప్రజలంతా, దేశంలోని సిక్కిం, ఉత్తరాఖండ్, తెలంగాణ, తమిళనాడు, నాగాలాండ్, గుజరాత్, ఛత్తీస్గఢ్ వంటి రాష్ట్రాలకు చెందిన ఫుడ్ స్టాల్స్ ఉన్న ఆది వ్యంజన్ విభాగం వద్ద గుమిగూడుతున్నారు.
గిరిజన సమాజాలకు ప్రకృతితో సన్నిహిత సంబంధం ఉంటుంది; వారి నిరాడంబరత, ప్రకృతి పట్ల వారికి ఉన్న గౌరవం వారి ఆహారానికి కూడా వర్తించి, కొనసాగుతుంది. ఇదే గౌరవం వారి వంటకాలలో ప్రతిఫలిస్తుంది; గిరిజనులు తమ ఆహారాన్ని పవిత్రంగా పరిగణిస్తారు. గిరిజన వంటకాలు ఆసక్తికరమైనవే కాదు, అవి సమతుల్యతతో, పౌష్టికతతో నిండి ఉంటాయి. అది రాజస్థాన్కు చెందిన దాల్ బాటీ చుర్మ లేదా లిట్టి చోఖా, లేదా జార్ఖండ్కు చెందిన తాప్డీ రోటీ లేదా ఉత్తరాఖండ్ కు చెందిన కాధి కావచ్చు, గిరిజన ఆహారం నిరాడంబరంగా, పౌష్టికతతో, రుచికరంగా ఉంటుంది. భిన్న గిరిజన తెగలు, విభిన్న చిరుధాన్యాలకు ప్రాధాన్యత ఇస్తారు. కనుక, ప్రధాన చిరుధాన్యాలతో, లేదా ఇతర చిరుధాన్యాలతో చేసిన రాగి పకోడీలు, జార్ఖండ్కు చెందిన మద్వా రోటీలు, తమిళనాడుకు చెందిన రాగి, ఇడ్లీలు, దోశల వంటి వంటకాలు అందుబాటులో ఉన్నాయి.
గత కొద్ది రోజులుగా, ఇతర వంటకాల కన్నా కొన్ని మాత్రమే ఎక్కువ దృష్టిని ఆకర్షిస్తున్నాయి. చాప్డా చట్నీ లేదా ఎర్ర చీమల చట్నీని చాలామంది ఇష్టపడుతున్నారు. ఎర్ర చీమలతో చేసిన చాప్డా చట్నీ, రుచికరంగా ఉండటమే కాక వ్యాధులను నిరోధించడంలో తోడ్పడుతుందని భావిస్తున్నారు. మహువా వంటకాల పట్ల కూడా ఎక్కువ ఆసక్తి కనిపించింది. మధ్య, పశ్చిమ భారతదేశంలోని అటవీ ప్రాంతాలలో మహువా చెట్లు సాధారణంగా అందుబాటులో ఉంటాయి. అందుకే మహువా టీ నుంచి మహువా షకర్పారా వరకు భిన్న మహువా వంటకాలు కనిపించడంలో ఆశ్చర్యం లేదు. దేశం నలుమూలల నుంచి వచ్చిన విలక్షణమైన, రుచికరమైన ధుస్కా , బంజారా, బిర్యానీ, థాప్డీ రోటీ, హెర్బల్ టీలు, అరకు కాఫీ వంటి వాటిని తిని, తాగి ఆనందించవచ్చు.
ఆదిమహోత్సవ్ను సందర్శించి, వోకల్ ఫర్ లోకల్  ఉద్యమానికి మద్దతునిచ్చి, స్వయం సమృద్ధ భారతాన్ని నిర్మించేందుకు తోడ్పడండి. # బై ట్రైబల్ .
(
విద్యుత్తు మంత్రిత్వ శాఖ
మేఘ ఇంజనీరింగ్ & ఇన్ఫ్రాస్ట్రక్చర్స్ లిమిటెడ్కు ‘కేపీఎస్1 ట్రాన్స్మిషన్ లిమిటెడ్’ను అప్పగించిన ఆర్ఈసీ అనుబంధ సంస్థ ఆర్ఈసీపీడీసీఎల్
విద్యుత్ మంత్రిత్వ శాఖ ఆధ్వర్యంలో పని చేసే 'ఆర్ఈసీ'కి అనుబంధ సంస్థ అయిన 'ఆర్ఈసీ పవర్ డెవలప్మెంట్ అండ్ కన్సల్టెన్సీ లిమిటెడ్' , విద్యుత్ పంపిణీ కోసం రూపొందించిన ప్రత్యేక ప్రయోజన సంస్థ  ‘కేపీఎస్1 ట్రాన్స్మిషన్ లిమిటెడ్’ను మేఘ ఇంజనీరింగ్ & ఇన్ఫ్రాస్ట్రక్చర్స్ లిమిటెడ్ అప్పగించింది. 20 ఏప్రిల్ 2023న ఈ అప్పగింత జరిగింది. ఈ ఎస్పీవీతో కలిపి, ఆర్ఈసీపీడీసీఎల్ ఇప్పటి వరకు52 ప్రాజెక్ట్లను విజయవంతంగా అందజేసింది. వాటి విలువ దాదాపు రూ. 70,974 కోట్లు.
నిన్న సాయంత్రం గురుగావ్లో జరిగిన ఒక కార్యక్రమంలో, మేఘ ఇంజనీరింగ్ & ఇన్ఫ్రాస్ట్రక్చర్స్ లిమిటెడ్ వైస్ ప్రెసిడెంట్ శ్రీ ప్రవీణ్ శరద్ దీక్షిత్కు ఆర్ఈసీపీడీసీఎల్ సీఈవో శ్రీ రాహుల్ ద్వివేది ఎస్పీవీని అందజేశారు. ఆర్ఈసీపీడీసీఎల్ సీజీఎం శ్రీ పి.ఎస్.హరిహరన్ సమక్షంలో ఇది జరిగింది. రెండ సంస్థల సీనియర్ అధికారులు హాజరయ్యారు.
విద్యుత్ మంత్రిత్వ శాఖ చేపట్టిన అంతర్రాష్ట్ర విద్యుత్ పంపిణీ ప్రాజెక్టులో విజయవంతమైన బిడ్డర్గా మేఘ ఇంజనీరింగ్ & ఇన్ఫ్రాస్ట్రక్చర్స్ లిమిటెడ్ నిలిచింది. బిడ్ ప్రక్రియ సమన్వయకర్తగా ఆర్ఈసీపీడీసీఎల్ ఉంది.
విద్యుత్ పంపిణీ సేవల సంస్థ ఎంపిక కోసం కేంద్ర విద్యుత్ మంత్రిత్వ శాఖ ప్రకటించిన ప్రామాణిక బిడ్డింగ్ పత్రాలు & మార్గదర్శకాలకు అనుగుణంగా, ధర ఆధారిత పోటీ బిడ్డింగ్  ద్వారా మేఘ ఇంజనీరింగ్ & ఇన్ఫ్రాస్ట్రక్చర్స్ లిమిటెడ్ ఎంపిక జరిగింది.
‘కేపీఎస్1-కవ్ద పీఎస్ జీఐఎస్  765 కి.వా. రెండు సర్క్యూట్ లైన్లు & కవ్ద పీఎస్1 విస్తరణ ఈ ప్రాజెక్ట్లో భాగంగా ఉంటాయి. ఈ ప్రాజెక్టును 21 నెలల్లో ప్రారంభించాలని లక్ష్యంగా పెట్టుకున్నారు.
ఉక్కు మంత్రిత్వ శాఖ
“సమగ్రతతో స్వయం ప్రతిపత్తి” పేరిట విజిలెన్స్ అవగాహన వారోత్సవం - 2021ని నిర్వహిస్తున్న ఎన్ఎండీసీ
భారత్ ఆజాదికా అమృతమహోత్సవ్ను జరుపుకుంటున్న శుభతరుణంలో ఉక్కు మంత్రిత్వ శాఖ ఆధ్వర్యంలోని 'నేషనల్ మినరల్ డెవలప్మెంట్ కార్పొరేషన్ లిమిటెడ్  వివిధ కార్యక్రమాలను నిర్వహిస్తోంది. ఈ శుభతరుణంలో భాగంగా
విచ్చేసిన విజిలెన్స్ అవగాహన వారోత్సవాలను నిర్వహిస్తోంది. భారతదేశ @75ని స్మరించుకుంటూ దేశ సమగ్రతపై వివిధ పోటీలు మరియు అవగాహన కార్యక్రమాలను నిర్వహిస్తోంది. ఈ కార్యక్రమంలో భాగంగా నిన్న ఎన్ఎండీసీ ఉద్యోగుల కోసం క్విజ్ పోటీతో ప్రారంభమయ్యాయి.అనేక కార్యక్రమాలు మరియు పోటీలు: స్లోగన్ రైటింగ్, ఎలోక్యూషన్, ఎస్సే రైటింగ్, బెస్ట్ హౌస్ కీపింగ్ యాక్టివిటీస్ తదితర కార్యక్రమాలు ఈ వారంలో షెడ్యూల్ చేయబడ్డాయి. సెంట్రల్ విజిలెన్స్ కమిషన్ ఆదేశాల మేరకు NMDC “స్వతంత్ర భారతదేశం @75: సమగ్రతతో స్వయం ప్రతిపత్తి” అనే అంశంపై 26.10.2021 నుండి 01.11.2021 వరకు విజిలెన్స్ అవగాహన వారోత్సవం – 2021 ను పాటిస్తోంది. వీఏడబ్ల్యు -2021 ప్రారంభ కార్యక్రమం సమగ్రత ప్రతిజ్ఞను నిర్వహించడం ద్వారా ప్రారంభమైంది. హైదరాబాద్లోని ఎన్ఎండీసీ ప్రధాన కార్యాలయంలో సంస్థ సీఎండీ శ్రీ సుమిత్ దేబ్ ఈ ఉద్యోగులతో సమగ్రత ప్రతిజ్ఞను చేయించారు. సంస్థ డైరెక్టర్  శ్రీ అమితవ ముఖర్జీ గౌరవనీయులైన భారత రాష్ట్రపతి సందేశాన్ని చదివి వినిపించారు; శ్రీ సోమనాథ్ నంది, డైరెక్టర్  గౌరవనీయ భారత ఉపరాష్ట్రపతి సందేశాన్ని చదివారు; సంస్థ డైరెక్టర్  శ్రీ డికె. యాంటీ గౌరవనీయులైన ప్రధాన మంత్రి సందేశాన్ని చదివి వినిపించారు. సంస్థ ఎగ్జిక్యూటివ్ డైరెక్టర్  శ్రీ బి. సాహూ సెంట్రల్ విజిలెన్స్ కమీషనర్ సందేశాన్ని చదివి వినిపించారు. ఎన్ఎండీసీ విజిలెన్స్ డిపార్ట్మెంట్ ప్రతిజ్ఞ కార్యక్రమాన్ని ఏర్పాటు చేశారు. దీనికి తోడు సంస్థలో కార్పొరేట్ గవర్నెన్స్ - సాంకేతికను తగిన విధంగా వినియోగించుకోవడం, విజిల్ బ్లోవర్ మెకానిజంపై ఒక సెషన్ షెడ్యూల్ చేయబడింది. ఇందులో సెంట్రల్ విజిలెన్స్ కమీషన్ అదనపు కార్యదర్శి డాక్టర్ ప్రవీణ్ కుమారి సింగ్ రేపు కీలక ప్రసంగం చేయనున్నారు. ఇది విజిలెన్స్ అవేర్నెస్ వీక్ చివరి రోజున అంటే 01.11.2021న ముగింపు సమావేశం మరియు బహుమతి పంపిణీతో ముగుస్తుంది.
మానవ వనరుల అభివృద్ధి మంత్రిత్వ శాఖ
IIIT, శ్రీ సిటీ 5వ స్నాతకోత్సవంలో పాల్గొన్న డాక్టర్ సుభాస్ సర్కార్
విద్యార్థులు సాధించేది డిగ్రీ మాత్రమే కాదు, క్యాంపస్లో నేర్చుకోవడం, వారి అనుభవాలకు భవిష్యత్తులో సముచిత ఆదరణ లభిస్తుంది: రాష్ట్ర విద్యాశాఖ మంత్రి
శ్రీ సిటీ, ఆగస్టు 27, 2022
ఆంధ్రప్రదేశ్లోని చిత్తూరులోని శ్రీ సిటీలోని ఇండియన్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ లో ఈరోజు జరిగిన 5వ స్నాతకోత్సవ కార్యక్రమంలో రాష్ట్ర విద్యాశాఖ మంత్రి డాక్టర్ సుభాస్ సర్కార్ ముఖ్య అతిథిగా పాల్గొన్నారు.
విద్యార్థులను ఉద్దేశించి డా. సుభాస్ సర్కార్ గ్రాడ్యుయేషన్ పొందిన విద్యార్థులను అభినందిస్తూ, “మీరు సాధించినది డిగ్రీ మాత్రమే కాదు, క్యాంపస్లో నేర్చుకోవడం వల్ల పొందే అనుభవాలను మీరు జీవితాంతం అనుభవిస్తారని” అన్నారు. శ్రీ ఆదిశంకరాచార్యుల భజగోవిందం నుంచి ఉటంకిస్తూ, 'జ్ఞాన శక్తితో జ్ఞానోదయం పొందండి' అని మంత్రి విద్యార్థులకు సూచించారు. దేశంలో స్టార్టప్ల స్వర్ణయుగం ప్రారంభమైందని పేర్కొంటూ, గౌరవనీయులైన ప్రధాన మంత్రి శ్రీ నరేంద్ర మోదీ మాటని ఉటంకిస్తూ, గ్రాడ్యుయేట్లు తమ ప్రతిభను ప్రదర్శించి, తమ ఊహాశక్తికి ఒక కోణాన్ని అందించాలని, పారిశ్రామికవేత్త గా ఎదగాలని కోరారు. స్వయం కోసం మాత్రమే కాక, దేశం కోసం కూడా పని చేయండి అన్నారు.
ఇంకా మంత్రి మాట్లాడుతూ "ఉన్నత్ భారత్ అభియాన్' కింద అవలంబించిన సామాజిక సంబంధిత సాంకేతిక-ఆధారిత సమస్యల పరిష్కాకారాలు ధించడానికి విద్యార్థులు క్రెడిట్-ఎర్నింగ్ ప్రాజెక్ట్ ను చేపట్టే అవకాశం ఉందని తెలుసుకోవడం నాకు సంతోషంగా ఉంది. తన ప్రసంగ ముగింపులో , తెలుగు కవి కరుణ శ్రీ జంధ్యాల పాపయ్య శాస్త్రిని ఉటంకిస్తూ, డాక్టర్ సుభాస్ సర్కార్ విద్యార్థులు కరుణను అలవర్చుకుని దేశాభివృద్ధికి తోడ్పడాలని అభ్యర్థించారు.
స్నాతకోత్సవంలో, 218 మంది విద్యార్థులకు - 208 మంది బి.టెక్., 5 ఎంఎస్ 5 పిహెచ్డి విద్యార్థులకు డిగ్రీలు అందించారు.
IIIT-శ్రీ సిటీ గవర్నర్ల బోర్డు చైర్మన్ శ్రీ ఎం. బాలసుబ్రహ్మణ్యం, శ్రీ సిటీ చైర్మన్ శ్రీ సి. శ్రీనివాసరాజు, గవర్నర్ బోర్డు సభ్యుడు శ్రీ భువన్ అనదకృష్ణన్, డైరెక్టర్, క్యాటర్పిల్లర్ టెక్నాలజీ సెంటర్ ఇన్స్టిట్యూట్ డైరెక్టర్ ప్రొఫెసర్ జి. కన్నబిరాన్ హాజరయ్యారు. భారతదేశం విదేశాల నుండి సెనేట్ సభ్యులు, ప్రముఖ విద్యావేత్తలు, పారిశ్రామికవేత్తలు, విద్యార్థులు తల్లిదండ్రులు కాన్వొకేషన్ వేడుకకు హాజరయ్యారు.
2013లో స్థాపించిన IIIT శ్రీ సిటీ, MS. PhD ప్రోగ్రామ్లను ప్రవేశపెట్టిన ప్రభుత్వ, ప్రయివేట్ భాగస్వామ్య పద్దతిలో మొదటి IIITగా ప్రత్యేక గుర్తింపు పొందింది. తొమ్మిదేళ్ల స్వల్ప వ్యవధిలో, విద్యార్థులు అధ్యాపకుల శాస్త్రోక్త విజయాల ద్వారా ఇన్స్టిట్యూట్ జాతీయ అంతర్జాతీయ స్థాయిలలో ప్రాముఖ్యతను సంతరించుకుంది.
బొగ్గు మంత్రిత్వ శాఖ
సుస్థిర అభివృద్ధి లక్ష్యాలకు అనుగుణంగా బొగ్గు రంగంలో పెద్ద ఎత్తున అమలు జరుగుతున్న పచ్చదనం అభివృద్ధి కార్యక్రమం
ఎకో-పార్కుల అభివృద్ధి , పర్యావరణ సంరక్షణకు బొగ్గు ఉత్పత్తి సంస్థలు అమలు చేస్తున్న చర్యలను ప్రశంసించిన ప్రధానమంత్రి
బొగ్గు తవ్వకాలు నిలిపివేసిన ప్రాంతాలు, బొగ్గు నిల్వ చేస్తున్న ప్రాంతాలు, బొగ్గు గనులు ఉన్న ప్రాంతాల్లో పచ్చదనం అభివృద్ధి చేయడానికి కేంద్ర బొగ్గు మంత్రిత్వ శాఖ ప్రభుత్వ రంగ బొగ్గు ఉత్పత్తి సంస్థల సహకారంతో నిరంతరం కార్యక్రమాలు అమలు చేస్తోంది.
తాజా సమాచారం మేరకు ప్రస్తుత ఆర్థిక సంవత్సరంలో బొగ్గు ప్రతి సంస్థలు దాదాపు 2338 హెక్టర్ల భూమిలో దాదాపు 48 లక్షలకు పైగా మొక్కలు నాటాయి. గత ఐదు సంవత్సరాల కాలంలో దాదాపు పదివేల హెక్టార్ల భూమిలో దాదాపు 2.24 కోట్ల మొక్కలు నాటడం జరిగింది.
పర్యావరణానికి ఎటువంటి ముప్పు వాటిల్లకుండా బొగ్గు రవాణా చేయడం కోసం నిర్మించిన ఛత్తీస్గఢ్ ఈస్ట్ రైల్ కారిడార్ ప్రారంభోత్సవ కార్యక్రమంలో ప్రధానమంత్రి శ్రీ నరేంద్ర మోడీ ఎకో పార్కుల అభివృద్ధికి బొగ్గు ఉత్పత్తి సంస్థలు చేస్తున్న కృషిని ప్రశంసించారు. దెబ్బతిన్న భూమిని పునరుద్ధరించడానికి బొగ్గు కంపెనీలు ఎకో పార్కులను అభివృద్ధి చేస్తున్నాయని ప్రధానమంత్రి పేర్కొన్నారు
బొగ్గు ఉత్పత్తి చేస్తున్న సంస్థలు అందుబాటులో ఉన్న భూమిని తిరిగి వినియోగంలోకి తీసుకుని రావడానికి యుద్ధ ప్రాతిపదికన చర్యలు అమలు చేస్తున్నాయి. నిబంధన ప్రకారం అమలు చేయాల్సి ఉన్న "పరిహార అటవీ పెంపకం" కోసం పర్యావరణ, అటవీ,వాతావరణ మార్పుల మంత్రిత్వ శాఖ నాటిన మొక్కలను లెక్కలోకి తీసుకుంటుంది. నిబంధనల ప్రకారం దాదాపు 2800 హెక్టార్ల భూమిలో "అక్రెడిటెడ్ కాంపెన్సేటరీ ఫారెస్టెషన్ ఏరియా" కింద మొక్కలు పెంచడానికి బొగ్గు ఉత్పత్తి సంస్థలు సంబంధిత రాష్ట్ర ప్రభుత్వాలకు ప్రతిపాదనలు సమర్పించాయి. భవిష్యత్తులో బొగ్గు నిక్షేపాలు కలిగి ఉన్న అటవీ ప్రాంతాల్లో బొగ్గు వెలికి తీయడానికి తవ్వకం కార్యక్రమాలు ప్రారంభించడానికి "అక్రెడిటెడ్ కాంపెన్సేటరీ ఫారెస్టెషన్ ఏరియా" ను లెక్కలోకి తీసుకుంటారు.
అన్ని బొగ్గు అనుబంధ సంస్థలు నిరుపయోగ భూములను ఉపయోగంలోకి తేవడానికి / మొక్కల పెంపకాన్ని ప్రోత్సహించడానికి ప్రత్యేక సెల్ను కలిగి ఉన్నాయి. బొగ్గు ఉత్పత్తి చేసే ప్రాంతాల్లో కేవలం తవ్వకాలు జరపడానికి మాత్రమే కాకుండా పర్యావరణహిత కార్యక్రమాల అమలుకు బొగ్గు మంత్రిత్వ శాఖ అత్యధిక ప్రాధాన్యత ఇస్తోంది.
ప్రధాన మంత్రి కార్యాలయం
కొత్త ఎయిమ్స్ ప్రభావంపై ఒక ట్వీట్ను ప్రజలతో పంచుకున్న ప్రధానమంత్రి
పశ్చిమ బెంగాల్ను ఉటంకిస్తూ కేంద్ర సహాయ మంత్రి శ్రీ నిసిత్ ప్రామాణిక్ చేసిన ట్వీట్ థ్రెడ్ను ప్రధానమంత్రి శ్రీ నరేంద్ర మోదీ ప్రజలతో పంచుకున్నారు. దేశమంతటా ఏర్పాటవుతున్న ఎయిమ్స్ వల్ల సమకూరే ప్రయోజనాలను ఉదాహరిస్తూ ప్రామాణిక్ ఈ ట్వీట్ చేశారు.
దీనిపై ప్రధాని కిందివిధంగా ట్వీట్ చేశారు:
“పశ్చిమ బెంగాల్ను ఉదాహరిస్తూ వెలువడిన ఈ ట్వీట్ దేశవ్యాప్తంగా ఏర్పాటవువుతున్న మరిన్ని ఎయిమ్స్ వల్ల ఒనగూడే ప్రయోజనాలను ప్రముఖంగా వివరిస్తోంది. ఈ సందర్భంగా మా ప్రభుత్వం కొత్త వైద్య కళాశాలలను ఏర్పాటు చేస్తుండటంతోపాటు స్థానిక భాషలలో వైద్యవిద్యను అభ్యసించే వీలు కల్పిస్తుండటం గమనార్హం. ఇది కచ్చితంగా ప్రజలకు ప్రయోజనకరమే” అని పేర్కొన్నారు.
ఆర్థిక మంత్రిత్వ శాఖ
రైల్వేల కోసం రికార్డ్ స్థాయిలో రూ.2.40 లక్షల కోట్ల మూలధన వ్యయం
100 కీలక రవాణా మౌలిక సదుపాయాల ప్రాజెక్టులు గుర్తింపు
మౌలిక సదుపాయాల సమన్వయ బృహత్ జాబితాపై నిపుణుల సంఘం సమీక్ష
అభివృద్ధి & ఉపాధి మీద మౌలిక సదుపాయాలు, ఉత్పాదక సామర్థ్యంలో పెట్టుబడులు గణనీయ ప్రభావం చూపుతాయి. మహమ్మారి కాలం నాటి స్తబ్ధత తర్వాత ప్రైవేట్ పెట్టుబడులు మళ్లీ పెరుగుతున్నాయి. ఇవాళ పార్లమెంటులో కేంద్ర బడ్జెట్ 2023-24 ప్రసంగం సందర్భంగా కేంద్ర ఆర్థిక శాఖ మంత్రి శ్రీమతి నిర్మల సీతారామన్ ఈ విషయాన్ని ప్రస్తావించారు.
రైల్వేలు
రైల్వేల కోసం ₹2.40 లక్షల కోట్ల మూలధన వ్యయం చేసినట్లు ఆర్థిక మంత్రి తెలిపారు. 2013-14లో చేసిన వ్యయం కంటే ఈ వ్యయం దాదాపు 9 రెట్లు ఎక్కువని వెల్లడించారు.
రవాణా & ప్రాంతీయ అనుసంధానత
ఓడరేవులు, బొగ్గు, ఉక్కు, ఎరువులు, ఆహార ధాన్యాల రంగాల్లో మొదటి మైలురాయి నుంచి చివరి మైలురాయి అనుసంధానత వరకు వంద కీలక రవాణా మౌలిక సదుపాయాల ప్రాజెక్టులను గుర్తించడం జరిగింది. ప్రైవేట్ రంగం నుంచి ₹15,000 కోట్లు సహా మొత్తం ₹75,000 కోట్ల పెట్టుబడితో ప్రాధాన్యత క్రమంలో వీటిని పూర్తి చేయడం జరుగుతుంది. ప్రాంతీయ ఆకాశ మార్గ అనుసంధానతను మెరుగుపరచడానికి అదనంగా యాభై విమానాశ్రయాలు, హెలిపోర్టులు, వాటర్ ఏరోడ్రోమ్లు, అధునాతన ల్యాండింగ్ క్షేత్రాలను ఏర్పాటు చేస్తామని ఆర్థిక మంత్రి తెలిపారు.
మౌలిక సదుపాయాల సమన్వయ బృహత్ జాబితా
మౌలిక సదుపాయాల సమన్వయ బృహత్ జాబితాను నిపుణుల సంఘం సమీక్షిస్తుందని శ్రీమతి సీతారామన్ చెప్పారు. అమృత కాలానికి తగిన వర్గీకరణ, ఆర్థిక సాయాల విధివిధానాలను సంఘం సిఫారసు చేస్తుందని వెల్లడించారు.
ప్రధాన మంత్రి కార్యాలయం
మన భూగ్రహాన్ని ఆరోగ్యం గా ఉంచడం లో ముఖ్య పాత్ర ను పోషిస్తున్నందుకు గాను నర్సులను ‘అంతర్జాతీయనర్సుల దినం’ సందర్భం లో అభినందించిన ప్రధాన మంత్రి
మన భూ గ్రహాన్ని ఆరోగ్యం గా ఉంచడం లో ముఖ్య పాత్ర ను పోషిస్తున్నారు అంటూ నర్సుల కు ‘అంతర్జాతీయ నర్సుల దినం’ నాడు ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘నర్సు లు మన భూగ్రహాన్ని ఆరోగ్యం గా ఉంచడం లో కీలకమైన పాత్ర ను పోషిస్తున్నారు. వారి యొక్క అంకితం భావం మరియు దయా గుణం అనుకరణీయమైనటువంటివి. ‘అంతర్జాతీయ నర్సుల దినం’ సందర్భం మనం మన నర్సింగ్ స్టాఫ్ యొక్క ఉత్కృష్ట కార్యాల ను, చివరకు అత్యంత సవాళ్ళ తో నిండిన పరిస్థితుల లో సైతం ఉత్తమమైన కార్యాల ను చేస్తున్నందుకు గాను వారందరికీ పదే పదే కృతజ్ఞత ను వ్యక్తం చేసే రోజు.’’ అని పేర్కొన్నారు.
(
అణుశక్తి విభాగం
భవిష్యత్తు అణువిద్యుత్ కేంద్రాల కోసం ఐదు కొత్త సైట్లకు ప్రభుత్వం ‘సూత్రం’ ఆమోదం తెలిపింది - కేంద్ర మంత్రి డాక్టర్ జితేంద్ర సింగ్
సైన్స్ & టెక్నాలజీ శాఖ సహాయ మంత్రి , ఎర్త్ సైన్సెస్ ప్రధాన మంత్రి కార్యాలయం పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్ శాఖల సహాయ మంత్రి డాక్టర్ జితేంద్ర సింగ్ మాట్లాడుతూ ..భవిష్యత్తులో అణు విద్యుత్ ప్లాంట్ల ఏర్పాటు చేయడానికి వీలుగా అయిదు కొత్త ప్రాంతాలకు ప్రభుత్వం ‘సూత్రప్రాయ’ ఆమోదం తెలిపింది అని వివరించారు. ఈ రోజు లోక్సభలో ఒక ప్రశ్నకు ఇచ్చిన లిఖితపూర్వక సమాధానంలో డాక్టర్ జితేంద్ర సింగ్ మాట్లాడుతూ ఫ్లీట్ మోడ్లో ఏర్పాటు చేయనున్న 10 స్వదేశీ 700 మెగావాట్ల ప్రెషరైజ్డ్ హెవీ వాటర్ రియాక్టర్ల  నిర్మాణానికి ప్రభుత్వం పరిపాలనాపరమైన ఆమోదం తెలపడంతో పాటు ఆర్థిక మంజూరీ తెలిపిందని వివరించారు.
 అనే ఒక రియాక్టర్ను జనవరి 10, 2021న గ్రిడ్కు అనుసంధానం చేసినట్లు మంత్రి తెలిపారు. అదనంగా, మరో పది అణు రియాక్టర్లు ఉన్నాయి  3&4, కేకేఎన్పీపీ 5&6 - 4x1000 = 4000 మెగా వాట్లు, 700 మెగా వాట్ల యొక్క 5 స్వదేశీ పీహెచ్డబ్ల్యుఆర్ - 3500 మెగా వాట్లు, 500 మెగా వాట్లు పీఎఫ్బీఆర్ ఉన్నాయి. ఇవి వివిధ నిర్మాణపు దశల్లో ఉన్నాయి. వీటి మొత్తం సామర్థ్యం 8000 మెగా వాట్లు. అన్ని స్వదేశీ పీహెచ్డబ్ల్యుఆర్లకు ఇంధనాన్ని ఉత్పత్తి చేయడానికి, హైదరాబాద్లోని న్యూక్లియర్ ఫ్యూయల్ కాంప్లెక్స్  మరియు రాజస్థాన్లోని కోటాలో అందుబాటులోకి రానున్న ప్లాంటు ద్వారా ఇంధన తయారీ సామర్థ్యాన్ని పెంచారు. ఇప్పటికే ఉన్న పీహెచ్డబ్ల్యుఆర్ మరియు రాబోయే పీహెచ్డబ్ల్యుఆర్ల అవసరం. దేశీయంగా సంరక్షించబడిన అణు రియాక్టర్ల కోసం యురేనియం అవసరాన్ని స్వదేశీ తవ్వకాలు మరియు ఉత్పత్తి చేయబడిన యురేనియం ద్వారా తీర్చారు. అంతేకాకుండా, అణు ఇంధనం సరఫరా కోసం అంతర్ ప్రభుత్వ ఒప్పందాన్ని కలిగి ఉన్న దేశాల నుండి సహజ యురేనియం ధాతువు  కొనుగోలు చేయబడుతోంది. రష్యా, కజకిస్థాన్, ఉజ్బెకిస్థాన్, కెనడా దేశాల నుంచి అణు ఇంధనాన్ని కొనుగోలు చేసేందుకు ప్రయత్నాలు జరిగాయి.
<><><><><>
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
రాష్ట్రాలు, కేంద్రపాలిత ప్రాంతాలకు ఇప్పటివరకు 38.86కోట్లకు పైగా వాక్సిన్ డోస్లు సరఫరా చేయడం జరిగింది.
రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద ఇప్పటివరకు 1.54 కోట్ల మిగులు, వాక్సిన్ డొస్ లు వాడకానికి అందుబాటులో ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
ఇప్పటివరకూ 38.86 కోట్లకు పైగా  వాక్సిన్ డొస్లను రాష్ట్రాలు, కేంద్ర పాలిత ప్రాంతాలకు పంపిణీ చేయడం జరిగింది. మరో 63,84,230డోస్లు పంపిణీకి సిద్ధంగా ఉన్నాయి.
ఇందులో వృధా అయిన వాక్సిన్ తో కలిపి 37,31,88,834 డోస్లు  వాడారు.
1.54 కోట్లకు పైగా  మిగులు వాక్సిన్ డోస్లు ఉన్నాయి. ఈ మిగులు వాక్సిన్ డోస్లు కేంద్ర , రాష్ట్ర ప్రభుత్వాలు, ప్రైవేటు ఆస్పత్రుల వద్ద వాడకం కోసం ఉన్నాయి.
ఆర్థిక మంత్రిత్వ శాఖ
రు.5 లక్షలు వరకు నిలిపివేసి ఉన్నఆదాయపు పన్ను తిరిగి చెల్లింపులను వెంటనే విడుదల చేయనున్న ఆదాయపు పన్ను శాఖ; లాభపడనున్న సుమారు 14 లక్షల పన్ను చెల్లింపుదారులు
ఎంఎస్ఎంఇతో కలుపుకుని సుమారు లక్ష వ్యాపార సంస్థలకు లబ్ది చేకూర్చేందుకు అన్ని జిఎస్టి మరియు పన్ను చెల్లింపులు కూడా విడుదల
మొత్తం రు.18,000 కోట్ల రిఫండ్ నిధి వెంటనే మంజూరు
కొవిడ్-19 వలన తలెత్తిన పరిస్థితుల దృష్ట్యా వ్యాపారులు మరియు వ్యక్తిగత పన్ను చెల్లింపుదారులకు ఉపశమనం కోసం రు.5 లక్షల వరకు పెండింగులో ఉన్న అన్ని ఆదాయపు పన్ను పున:చెల్లింపులను విడుదల చేయాలని ఆ శాఖ నిర్ణయించింది. ఈ నిర్ణయం వలన సుమారు 14 లక్షల పన్నుచెల్లింపుదారులకు లబ్ది చేకూరనుంది.
ఈ నిర్ణయంతోపాటు సూక్ష్మ, చిన్న మరియు మధ్యతరహా వ్యాపారస్తులతో కలుపుకుని సుమారు 1 లక్ష వ్యాపార సంస్థల పెండింగులో ఉన్న అన్ని జిఎస్టి మరియు కస్టం పున:చెల్లింపులను వెంటనే చెల్లించాలనే నిర్ణయం కూడా జరిగింది. దీనికి సంబంధించిన మొత్తం సుమారు రు.18,000 కోట్ల నిధిని వెంటనే మంజూరు చేయనున్నారు.
(
ప్రధాన మంత్రి కార్యాలయం
సమాజంలోని అన్ని వర్గాలకు సహాయం చేయడానికి ప్రభుత్వం చేస్తున్న కృషికి కొనసాగింపే, నేటి ఆత్మ నిర్భర్ భారత్ ప్యాకేజీ : ప్రధానమంత్రి
నేటి ఆత్మ నిర్భర్ భారత్ ప్యాకేజీ సమాజంలోని అన్ని వర్గాలకు సహాయం చేయడానికి ప్రభుత్వం చేస్తున్న కృషికి కొనసాగింపు అని ప్రధానమంత్రి శ్రీ నరేంద్ర మోదీ పేర్కొన్నారు.
ఈ మేరకు శ్రీ నరేంద్రమోదీ ఒక ట్వీట్ చేస్తూ, "నేటి ఆత్మ నిర్భర్ భారత్ ప్యాకేజీ సమాజంలోని అన్ని వర్గాలకు సహాయం చేయడానికి మా ప్రయత్నాలను కొనసాగిస్తుంది. ఈ చర్యలు ఉద్యోగాలు సృష్టించడానికి, ఒత్తిడితో కూడిన రంగాలను తగ్గించడానికి, ద్రవ్యతను నిర్ధారించడానికి, తయారీని పెంచడానికి, రియల్ ఎస్టేట్ రంగానికి శక్తినివ్వడంతో పాటు రైతులకు మద్దతు ఇవ్వడానికి సహాయపడతాయి." అని వివరించారు.
రక్షణ మంత్రిత్వ శాఖ
కొవిడ్-19 నమూనాలు సేకరించడానికి కియోస్కులను అభివృద్ధి చేసిన డిఆర్డీఓ
రక్షణ పరిశోధన మరియు అభివృద్ధి సంస్థకు చెందిన రక్షణ పరిశోధన మరియు అభివృద్ధి ప్రయోగశాల, హైదరాబాద్ కొరొనా వైరస్ నమూనాలను సేకరించడానికి కియోస్కులను అభివృద్ధి చేసింది.
రాష్ట్ర ఉద్యోగుల బీమా సంస్థకు చెందిన వైద్యుల సహకారంతో రక్షణ పరిశోధన మరియు అభివృద్ధి ప్రయోగశాల, హైదరాబాద్ ఈ కియోస్కుల విభాగాలను అభివృద్ధి చేసింది. ఈ కోవ్సాక్ కియోస్కులను ఉపయోగించి కొవిడ్-19 సోకిన అనుమానితుల నమూనాలను సేకరించవచ్చు. ఈ యూనిట్ వెలుపలి నుండే ముందే సమకూర్చి ఉన్న చేతిమేజోళ్ళ ద్వారా ఆరోగ్య రక్షణ నిపుణులు రోగిని కియోస్కులోనికి నడవమని అతని ముక్కు మరయు నోటిని శుభ్రపరచడం ద్వారా నమూనాలను సేకరించవచ్చు.
ఈ కియోస్కు మనిషి ప్రమేయం లేకుండానే, అంటువ్యాధి వ్యాప్తిని నిరోధించగలుగుతుంది. ఈ కియోస్కుకు ఉన్న రక్షణ కవచం ఆరోగ్య కార్యకర్త నమూనాను సేకరించే సమయంలో గాలితుంపర ద్వారా ప్రసారం కాకుండా ఆరోగ్య కార్యకర్తను. రక్షిస్తుంది. ఇది ఆరోగ్య కార్యకర్తలకు పిపిఇల అవసరాన్ని తగ్గిస్తుంది.
రోగి కియోస్కును వీడిన తరువాత నాలుగువైపుల నుండి కియోస్కు కాబిన్లోనికి క్రిమిసంహారకాన్ని 70 సెకండ్ల పాటు పిచికారీ చేసి శుభ్రపరుస్తుంది, అనంతరం నీటితో కడిగి అతినీలలోహిత వెలుతురు ద్వారా శుభ్రపరుస్తుంది. తద్వారా రెండు నిమిషాల్లేనే తదుపరి వినియోగానికి తయారవుతుంది. ఈ కియోస్కులు రెండు వైపులా కంఠ ధ్వని ఆదేశాలను సమన్వయ పరచుకొని పనిచేస్తుంది. అందువలన ఇది వైద్య నిపుణులు ఈ యూనిట్ను లోపలి నుండి మరియు బయటి నుండి కూడా వినియోగించుకునే సౌకర్యం కలదు. దీని వెల సుమారు రు. లక్ష ఉంటుంది కాగా రోజుకు 10 యూనిట్లు అందిచడానికి కర్ణాటకలోని బెల్గాంకు చెందిన పరిశ్రమ ముందుకు వచ్చింది. రక్షణ పరిశోధన మరియు అభివృద్ధి సంస్థ రెండు యూనిట్లను తయారుచేసింది, వీటిన పరీక్షించగా విజయవంతమైన ఫలితాలు వెలువడ్డాయి, అనంతరం వీటిని హైదరాబాదులోని ఇఎస్ఐసి ఆసుపత్రికి అందజేసారు.
ప్రధాన మంత్రి కార్యాలయం
ఆసియా క్రీడల మహిళల బాక్సింగ్ 54 కిలోల విభాగంలో కాంస్య పతక విజేత ప్రీతి పవార్కు ప్రధానమంత్రి అభినందన
ఆసియా క్రీడల మహిళల బాక్సింగ్ 54 కిలోల విభాగంలో కాంస్య పతకం సాధించిన భారత బాక్సర్ ప్రీతి పవార్ను ప్రధానమంత్రి శ్రీ నరేంద్ర మోదీ ఇవాళ అభినందించారు. ఈ 19 ఏళ్ల యువతి ప్రతిభను చూసి గర్విస్తున్నానని, తానెంచుకున్న క్రీడలో అంకితభావం, నిలకడ, మొక్కవోని దీక్షకు ఆమె సాధించిన ఈ విజయం సంకేతమని ఆయన ప్రశంసించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ప్రతిభావంతురాలైన మన బాక్సర్ మహిళల బాక్సింగ్ 54 కిలోల విభాగంలో భారతదేశానికి కాంస్యం పతకం తెచ్చిపెట్టింది. ఆమె ప్రతిభా ప్రదర్శన నన్ను గర్వపడేలా చేసింది. ఈ క్రీడలో ఆమె అంకితభావం, నిలకడ, మొక్కవోని దీక్షకు ఈ విజయం ఒక నిదర్శనం” అని ప్రధానమంత్రి పేర్కొన్నారు.